 MINISTERUL FINANȚELOR

 **Oficiul Naţional de Prevenire şi Combatere a Spălării Banilor**

 ***Blvd. Tudor Vladimirescu, nr. 22,***

 ***clădirea Green Gate, etaj 7, sector 5, București
 Telefon: 021.3155207, Fax: 021.213155227
 Email: onpcsb@onpcsb.ro, Web:*** [***www.onpcsb.ro***](http://www.onpcsb.ro/)

**COMUNICAT DE PRESĂ**

**referitor la Întâlnirea Intersesională a Grupului Egmont Europa 1, ce a avut loc în Haga, Olanda, în perioada 30.09. - 01.10.2024**

Vă informăm că în perioada 30.09.-01.10.2024, a avut loc la Haga Întâlnirea Intersesională Europa 1, din cadrul Grupului Egmont al Unităților de Informații Financiare, care asigură cadrul de eficientizare a cooperării privind schimbul de informații, schimbul de experiență și know-how în domeniul prevenirii și combaterii spălării banilor și finanțării terorismului.

La eveniment, Oficiul Național de Prevenire și Combatere a Spălării Banilor, membru al Grupului Egmont din anul 2000, a fost reprezentat de către domnul Adrian Cucu, Președintele FIU România.

Întâlnirea Intersesională a abordat subiecte de interes comun, în contextul determinat de intrarea în vigoare a noului pachet legislativ european în domeniul AML/CFT, tema centrală a dezbaterilor fiind înființarea noii autorități europene AMLA - Anti Money Laundering Authority, care va asigura convergența europeană în materie de supraveghere AML, precum și sprijinul și coordonarea activității Unităților de Informații Financiare din Uniunea Europeană.

Evenimentul a oferit Oficiului Național de Prevenire și Combatere a Spălării Banilor oportunitatea de a reitera angajamentul ferm de a contribui la consolidarea sistemului internațional de prevenire și combatere a spălării banilor și finanțării terorismului, prin îmbunătățirea continuă a schimbului de informații financiare, precum și disponibilitatea de a sprijini procesul de operaționalizare a AMLA, având în vedere anvergura nemaiîntâlnită a proiectului european.

**BIROUL DE PRESĂ**

ONPCSB - Blvd. Tudor Vladimirescu, nr. 22, clădirea Green Gate, etaj 7, sector 5, București
Tel.: (+4)021.3155207 Fax: (+4)021.3155227